**05. november 2024**

**Riigihangete Vaidlustuskomisjon**

**Tartu mnt 85, 10115 Tallinn**

**E-post:** **vako@fin.ee**

**Riigilõivu tagastamise taotlus**

Austatud Riigihangete Vaidlustuskomisjon,

Riigihangete Vaidlustuskomisjoni (edaspidi **VAKO**) 21.10.2024 otsusega nr 193-24/284110 (edaspidi **21.10.2024 otsus**) (**Lisa 1**) lõpetati poolte kokkuleppel Eesti Keskkonnateenused AS-i (edaspidi **EKT**) poolt Pärnu Linnavalitsuse (edaspidi **Hankija**) kontsessioonilepingu sõlmimise menetluse riigihanke „Kontsessiooni andmine korraldatud jäätmeveo teenuse osutamiseks Pärnu linnas“ (viitenumber 284110) (edaspidi **Hange**) suhtes alustatud vaidlustusmenetlus.

21.10.2024 otsuses, p 4.2 on märgitud, et vaidlustajal, st EKT-l on õigus nõuda vaidlustuse esitamisel tasutud riigilõivu tagastamist vastavalt riigilõivuseaduse §-le 12.

EKT ülesandel tasus EKT vaidlustuselt riigilõivu OÜ Advokaadibüroo Eversheds Sutherland Ots & Co (edaspidi **AB**) (vt 04.10.2024 maksekorraldus – **Lisa 2**).

EKT ja AB on leppinud kokku, et EKT asemel taotleb AB kõnealuse riigilõivu tagastamist. Riigilõivu tagastamine AB-le tähendab, et AB ei taotle EKT-le Hanke vaidlustusmenetluse eest õigusabi eest arve esitamisel tagastatud riigilõivu osas vastava kulu hüvitamist.

**Lähtudes eeltoodust ja juhindudes RHS § 197 lg 1 p-st 1 ja § 198 lg-st 41 ning RLS §-st 12 ja § 15 lg 1 p-st 9,**

**palume**

1. **tagastada Eesti Keskkonnateenused AS-i poolt Pärnu Linnavalitsuse kontsessioonilepingu sõlmimise menetluse „Kontsessiooni andmine korraldatud jäätmeveo teenuse osutamiseks Pärnu linnas“ (viitenumber 284110) esitatud vaidlustuselt tasutud riigilõiv 640 eurot OÜ Advokaadibüroo Eversheds Sutherland Ots ja Co AS-i Swedbank kontole nr EE072200221013864232.**

Lugupidamisega

/*allkirjastatud digitaalselt*/

Toomas Pikamäe

vandeadvokaat

Eesti Keskkonnateenused AS-i lepinguline esindaja

**Lisad:**

1. Riigihangete Vaidlustuskomisjoni 21.10.2024 otsus nr 193-24/284110;
2. OÜ Advokaadibüroo Eversheds Sutherland Ots & Co 04.10.2024 maksekorraldus.